《德宗景皇帝实录尊藏皇史宬礼成恭纪 其一》
清代·郭曾炘

衣冠拜表上彤墀，九庙神灵鉴在兹。伏案头童才蒇役，攀弓泪在总衔悲。

金銮故事空留记，玉几群公孰受遗。虮虱微臣惭报称，剩从家乘纪恩私。

作者简介：郭曾炘，号春榆，一号匏庵，侯官人。光绪庚辰进士，改庶吉士，授礼部主事，官至典礼院掌院学士。谥文安。有《匏庐诗存》。